Jane, Szürkeszakáll, figyelem! Mindjárt a célterületnél vagyunk.
Vettem, David. Készen állunk.
Helyesbítek, én állok készen.
Tudom, hogy kicsit ijesztő, Szürkeszakáll,
de odalent egy állat a mi segítségünket várja.
Ráadásul, ez a high-tech ejtőernyő biztonságos landolást ígér.
Elértük a célterületet. Köszönjük, hogy az Air Davidet választották.
Odalent találkozunk, haver!
Úgy hallom, rád fér némi segítség, Szürkeszakáll!
Ki korán kel, guanót lel.
Nem aranyat?
Ma nem, mert ma az Acerodon jubatuson segítünk.
Kitalálom, ez a denevér tudományos neve.
Pontosabban a nagy denevéreké.
Nagy denevér? Ha akkora, minek a segítségünk?
Mert sajnos csak nagyon kevés van belőlük.
Az állatok veszélyeztetettségének egyik előidézője a táplálékforrás hiánya.
Úgyhogy első dolgunk kideríteni, mit esznek.
Pofonegyszerű.
Köztudott, hogy vért.
Nem semmi landolás, Szürkeszakáll.
Nagy denevér beazonosítva.
Azaz nagy denevérek beazonosítva.
Nyugi, Szürkeszakáll!
Egyes vérszopó denevérek valóban isznak vért,
de leginkább rovarral, gyümölccsel, hallal, egérrel, gyíkkal táplálkoznak...
Meg csimpánzokkal.
Dehogyis! Más denevérekkel.
Fuj, tök undi!
David, mindenki igyekszik túlélni.
Ezt a fajta denevért aranykoronás repülőkutyának hívják.
Gondolom, ugyanazt eszik, mint egy vadkutya vagy róka.
- Rókát, kutyát? - Nem.
Két dolgot le is húzhatunk a listáról.
Ha ezt a kamerát sikerül az egyik denevérre rögzíteni,
láthatjuk, mivel táplálkozik, és kitalálhatjuk, hogyan segítsünk.
Vigyázz magadra! Különösen a nyakadra!
Csak viccelt, Szürkeszakáll!
Nem mellesleg éjjeli ragadozók, azaz nappal leginkább alszanak.
Rengeteg időnk van.
Ajaj!
Jane, ezerszer elmondtam:
ha munkahelyi hívásom van, ne üvöltözz, ne rohangálj, ne arénázz!
Bocs, anyu, de kis híján sikerült kamerát tennünk egy repülőkutyára,
hogy lássuk, mit eszik.
Nyugi, nem olyan kutyák! Denevérek.
Azaz nagy denevérek.
Oké. Sok sikert!
- Csak legyetek... - Csendben.
Másként be sem cserkészhetjük őket.
Nem tudom, hallod-e, amit mondok, de fél óra múlva kész a vacsora.
Jó, jó!
Igen, még vonalban.
Jane! Szürkeszakáll elszáll!
Jaj, ne! Szürkeszakáll!
Szürkeszakáll! Nyugi! Segítek!
Tudja tartani?
Jane, egy perce kértem valamit!
Hová mész?
Szürkeszakáll lerepült. Nem tudom, merre lehet.
Ne tessék aggódni, Jane anyukája! Megtaláljuk. Minden rendben lesz.
Hogyne. Remek! Vacsorára itthon legyetek!
Mi lesz a vacsi?
Még nem döntöttem el.
Gyere, David!
Csak azért kérdeztem, hogy érdemes-e átjönnöm.
Tészta jó lesz?
Vacsorára itt vagyunk!
Oké.
Hol kezdjük? Szürkeszakáll bárhol lehet.
Ha szétválunk, nagyobb területet fedhetünk le.
Szürkeszakáll? Szürkeszakáll, hol vagy?
Szürkeszakáll? Szürkeszakáll?
- Látod? - Nem!
Itt sincs.
Szegény Szürkeszakáll! Biztos fél.
Féljen is!
Megtaláltam, de nem fog tetszeni, hol.
Miért ne tetszene? Csodás ez a kert.
Hát nem tudod, ki lakik itt?
Azt mondják, a nő soha nem hagyja el a házat.
Meg azt is, hogy a környéken ő a legundokabb lakó.
- És azt is... - Ki mondja?
Leginkább a húgom.
A denevérekkel kapcsolatban sok téves hiedelem kering.
Lehet, ez a helyzet az itt lakóval is.
Hát, egy dolgot biztosra tudok.
Ha valami bekerült ebbe a kertbe, soha többé nem került elő.
Látod?
Valahol el kell kezdeni. Gyere!
Mondtam!
Lehet, nincsenek itthon.
Jó napot! Jane vagyok.
Elnézést a zavarásért,
de Szürkeszakáll barátom beejtőernyőzött a kertjébe!
Szeretnénk visszakapni.
Adok én szívesen egy plüsst.
Nem hagyhatjuk magára Szürkeszakállt!
Csapdába esett. Te is láttad.
- Hova mész? - Kiszabadítom a barátunkat.
Várj, Jane! Ne!
Későre jár.
Beszéljük meg vacsoránál nálatok!
Szerintem a néni nem bánja, ha kimentjük.
Ó, dehogynem.
Tarts ki, Szürkeszakáll! Leszedlek.
Siess, Jane! Nem akarom, hogy elkapjon!
Majdnem megvan!
Hé!
Ó, ne! Elszakadt!
Ti ketten, ki a kertemből!
- Ó, ne! - Ó, ne! Ajaj!
- Megyünk már! - Kifelé!
ROVARÖLŐ
Maga permetezik?
Nem ez a legnagyobb bajunk.
Ki innen! Most!
Ez birtokháborítás.
Bocsánat! Sajnáljuk!
Várj! Vissza kell mennünk Szürkeszakállért!
Ez meg mi volt?
Egy repülőkutya!
Nem azt mondtad, hogy nappal alszanak?
Alkonyatkor mennek vadászni.
Nézd, mekkorák a szárnyai! Elképesztő!
Inkább rémisztő. Futás!
Nyomás! Nyomás!
- És ha embereket is esznek? - Nagyok, de nem annyira!
Miért támad ránk minden állat, amit meg akarunk menteni?
Szerintem nem támad.
Nem mellesleg le is ráztuk.
Tuti?
Mert én vacsizni szeretnék, nem vacsi lenni.
Mi az?
Rajtam van, mi?
Szívja a véremet?
És fogja?
Az embervért szívó denevérek meglehetősen ritkák.
Azaz a válasz „lehet”.
Ezért maradtam én a gépben, Jane!
Szedd le rólam!
Érzem a hatalmas lábujjait!
Pedig tök menőn áll.
David!
Nem kér a segítségünkből, Jane.
Jobban meg kell értenünk. Veszélyeztetett faj.
Megértem, hogy belém akart kóstolni.
Már én is veszélyeztetett vagyok.
Hát, ezt nem tudhatjuk... biztosra.
Talán anyu tud segíteni.
És a vacsi is készen van már.
Mik a hírek a desszertről?
Nos, megtudtátok, hogy vérszívók-e?
- Még nem. - Dehogynem.
Valami más okának kell lennie, hogy utánunk jött.
Még a vérszopó denevérek sem mennek embervérre.
De ha mégis, akkor, amikor az áldozat alszik.
Soha a büdös életbe’ nem fogok aludni!
Az a hangya honnét került ide?
És az?
Hogy néztek ki? Tele vagytok hangyákkal.
Ez az!
Ezért jött utánunk a repülőkutya.
A hangyákra pályázott.
És mitől vagytok ilyen ragacsosak?
Véletlenül összetörtünk valami gyümölcsöt.
Viszont rájöttem, hogy szerezhetjük vissza Szürkeszakállt.
A repülőkutya fog segíteni.
Kéne a repülőd egyik fele.
Nem fejezhetnénk be a vacsorát?
És a hangyák sem maradhatnak.
Szerinted bejön?
Muszáj lesz.
Bevitte Szürkeszakállt a házba. Elrabolta!
Mondtam, hogy undok!
Elrabolta a legjobb barátomat.
Nem én vagyok a legjobb barátod?
Elrabolta az egyik legjobb barátomat!
Ti meg letapostátok az egyik gyümölcsfámat, szóval egál.
Véletlen volt. Megijesztett minket.
Szerintetek én nem ijedtem meg,
amikor megláttam két idegent a kertemben randalírozni?
Csengettünk.
Ó, szóval, ha nincs otthon senki, akkor szabad a gazda?
Mitől ilyen mérges mindig?
Csak tűnjetek el innen!
Várjon! Hoztunk valamit.
Kárpótlásul azért, amit összetapostunk.
Ha nem gyümölcsfa van nálatok, elő se vegyétek!
Egy denevérház!
Eredetileg a repülőm volt.
Miért permetezi a növényeit?
Hogy megszabaduljak a bogaraktól.
Azok a szerek ártanak a környezetünknek.
Annak minden árt.
Ez így nem igaz. Nézze!
„Hogy tarthatnánk jó ötletnek, hogy méreggel permetezzük az ételeinket?”
Ezt Jane Goodall mondta.
A rovarirtók mérgek. Máshogy is megszabadulhat a kártevőktől.
Például, sok denevérfajta rovarokkal táplálkozik.
- Az egy denevér lenne? - Tudok jobbat is rajzolni.
Egy denevér éjszakánként akár 1000 rovart is elfogyaszt.
Az több mint elég, hogy megvédje ezt a gyönyörű kertet.
Nem vagyok odáig a betolakodókért. A kicsikért sem.
Viszlát!
Van egy ajánlatom.
Kitesszük a denevérházat a kertbe éjszakára,
és filmre vesszük, ahogy egy denevér megeszi a kártevőket.
Szóval egy kamerát is kitennétek?
Ha bejön, megtarthatja a dobozt, és többé nem kell rovarirtóval bajlódnia.
Mi pedig visszakapjuk Szürkeszakállt.
És ha a terv becsődöl?
- Akkor megtartja Szürkeszakállt. - Jane?
Rendben. Legyen!
Bármire képes vagyok, hogy megszabaduljak a bogaraktól és tőletek.
Minden rendben?
Felállítottuk a denevérházat és David apjának régi kameráját.
Remélem, a denevérünk előkerül,
megtudjuk, mivel táplálkozik, és visszakapjuk Szürkeszakállt.
Te hogy érzed magad?
Máris hiányzik.
Miért nem akarod, hogy beszéljek a nővel?
Mert meg tudom oldani.
Azt tudom.
Miért olyan dühös néhány ember?
Mert az élet nehéz, kicsim.
És néha egyszerűbb dühösnek lenni a világra ahelyett,
hogy változtatnánk valamit.
Te ennek pont az ellenkezője vagy.
Mindjárt jövök.
Ez az én plüsim volt.
- Aludj ma vele, oké? - Kösz, anyu.
Szeretlek.
Én is téged.
- Ne hagyd égve a lámpát a folyosón! - Nem fogom.
Hahó!
Ez valami vicc, ugye?
Jó reggelt!
Ha te mondod...
Nemigen kedveli a reggeleket, se a délutánokat, se az estéket.
Bemehetünk megnézni, mit vett fel a denevérkamera?
Értékelem, hogy ezúttal engedélyt kértek.
Hallott éjjel valószínűtlenül furcsa dolgokat?
Az meg milyen?
Kár volt megkérdezni.
Az egyetlen valószínűtlen,
egyben furcsa dolog, amit hallottam, hogy denevérek lesznek a rovarirtóim.
Meg fog lepődni.
Hihetetlen! Bevált!
Jó hír, de ez inkább egy Townsend-hosszúfülűdenevér.
Nyilvánvalóan nem a repülőkutyánk.
Tök cuki...
a maga randa módján.
És nagyon hasznos is.
És mivel a denevérek éjszakai ragadozók, alig találkozik velük.
Még a végén megtartom a dobozt.
És felhagy a rovarirtóval?
Meglátjuk.
A szándék már megvan.
Azt még mindig nem tudjuk, mit eszik a repülőkutya.
Mert ha nem rovarokat, akkor vagy gyümölcsöt, vagy másféle húst.
Vagy embert.
Ígéret szép szó, ugyebár. Hozom a majomhavert.
- Csimpánz, nem majom. - Tökmindegy.
A csimpánz emberszabású, szóval...
Mindegy!
Hogy segítünk a repülőkutyán?
Ez a feladat még ránk vár.
Egy plüsi, ahogy megbeszéltük.
Köszönöm!
Szia, Szürkeszakáll! Nagyon hiányoztál!
Várjunk csak!
Megvarrta?
Á, ez valami magánakciója lehetett.
A néni titokban tök rendes?
El ne mozduljatok! Van még itt valami.
Szia, haver! Te is hiányoztál nekem.
Nem eresztelek szem elől többé.
Mielőtt mennétek...
ezekkel a gyümölcsökkel letesztelhetitek, hogy a repülőkutya eszi-e a gyümit.
Nem voltak rovarirtózva.
Ízteszt! Remek ötlet.
Most már csak hús kéne.
Narancs és hot dog a helyén.
Rém éhes vagyok.
David!
Mi az? Halálra unom magam.
David, türelem!
Még ki kell derítenünk, hogy a repülőkutya mit eszik.
Szürkeszakáll, az a csali!
Az meg a repülőkutya.
Szürkeszakáll, vigyázz!
Ó, ne!
A repülőkutya nem eszik se gyümit, se húst.
De nyilvánvalóan vérszívó, és Szürkeszakáll is szerepel az étlapon.
Fuss, Szürkeszakáll!
Vigyázz!
Lendülj, Szürkeszakáll! Lendülj!
Menj, menj!
Mit akar ez a denevér?
Nem Szürkeszakáll kell neki, és nem érdekelték a hangyák sem.
A gyümi!
A repülőkutya nem téged akar, Szürkeszakáll, hanem a gyümölcsöt!
Dobd el!
Gyerünk, Szürkeszakáll! Erre!
Hú, de okos itt valaki!
- Érted? A valaki, az... - Értem.
Egyél csak! Sokkal finomabb, mint a vér, nem?
Mi folyik itt?
Szerintem mindenkinek hagyja, hogy visszavegye a cuccát.
Valóban?
Mivel tévedtem a denevérek kapcsán,
gondoltam, a gyerekek csak nem lehetnek olyan elvetemültek.
Az elsők elég idegesek voltak.
Mint kiderült, elég rossz hírem van a környéken.
Ja. Ki gondolta volna?
- És? - A denevéreket is félreismertem.
- Üdv a klubban! - Hát, ja.
Még több denevérházat tett ki?
Hát, az elsőnek társaság kellett.
- Robin vagyok, mellesleg. - Jane.
David. Állok szolgálatára.
Kösz mindent.
Ne csináljunk még több denevérházat a környékbelieknek?
Jó terv.
De először segítsünk a repülőkutyának!
Közel vagyunk! Fejezzük be a küldetést!
Így, hogy tudjuk, mit eszik, ültethetünk gyümölcsfákat,
hogy mindig legyen elég tápláléka.
Gyerünk, Szürkeszakáll!
Nyugi! Ezúttal közösen csináljuk.
Mondtam, hogy nem eresztelek szem elől.
Készen állsz?
Ez az!
Igen!
Mentsük meg a repülőkutyákat!
- Jane? - David?
Felhívott már?
Lisa Paguntalan?
Még nem.
Tartsd bekapcsolva a rádiót, hogy én is halljam!
Mindent tudni akarok a repülőkutyáról.
- Pontosabban: aranykoronás repülőkutya. - Hogyne.
- Miért suttogsz? - Mert éppen aludnom kéne.
Tök mákos vagy, hogy anyud megengedi, hogy Lisával dumálj ilyen későn.
Tök menő, hogy a Fülöp-szigeteken él.
Mert csak ott élnek repülőkutyák.
Ezért tud Lisa mindent a repülőkutyáról.
Pontosabban: aranykoronás repülőkutyáról.
Itt van!
- Szia, Lisa! - Szia, Jane!
Szia, Lisa!
Ő meg ki?
A barátom, David. Rádión keresztül hallgat minket.
Ő is beszélni akart veled.
Szia, David!
Érdekelne, hogy miért aranykoronás repülőkutya a neve.
Várjatok, mutatok valamit!
Tessék!
- Bárcsak látnám! - Majd átküldöm Lisa képeit.
A Fülöp-szigeteken őshonos 26 gyümölcsevő denevérfajta közül
ez az egyetlen, aminek aranykoronája van,
azaz a feje tetején V alakban aranyszínű a szőr.
Tök cuki.
Láttál mostanában aranyszínű repülőkutyákat?
Igen, pár napja.
- Terepmunka közben. - De szerencsés vagy!
Pláne azért, mert nem szívnak embervért.
Mondtam, hogy a vérszopó denevérek sem igazán élnek embervérrel.
Az aranykoronás repülőkutya gyümölcsevő, nem?
Persze. Gyümölcsevők, és különösen a fügét kedvelik.
Igazság szerint a táplálékuk 97%-át a füge teszi ki.
A fügék túlélése pedig a denevérektől függ,
mert a repülőkutyák szórják szét a magvaikat.
Mint egy gazda, amikor a magokat szórja szét.
Pontosan, Jane.
Az egy teleszkóp? Az űrt is tanulmányozod?
Az űrt is kedvelem.
Ez egy megfigyelő távcső.
Ezt használva keressük meg a repülőkutyákat,
azonosítjuk és számoljuk meg őket.
Megmutatom, hogy megy.
Alkonyatig várunk.
A denevérek akkor bújnak elő a fészkükből, mi pedig összeszámoljuk őket.
Hány példány maradt?
Úgy 10-20 000 példányra tesszük a fülöp-szigeteki denevérállományt.
Miért veszélyeztetett faj a repülőkutya?
A denevérek nagyon nem szeretik, ha emberek vannak az élőhelyükön.
Mivel elpusztítjuk azt.
Hogyan segíthetünk?
A közösségek és az önkéntesek segítségét és erejét nem szabad alábecsülni.
Nézzétek csak, hogyan védik a denevéreket a fülöp-szigetekiek!
Megtanulják azonosítani és számba venni a denevéreket.
Miattuk van ennyi repülőkutya-kolónia,
és élhetnek nyugalomban.
Egy fülöp-szigeteki fajta kihalása
nemcsak az ország biodiverzitásának tragédiája,
hanem az egész világé.
Ugyanis mind kapcsolatban vagyunk egymással.
Mégis, mi hogy segíthetünk ilyen távolról?
A denevérekről szóló pozitív történetek megosztásával.
Segítene megváltoztatni a denevérektől rettegők véleményét.
És amikor már megértjük őket, törődni is fogunk velük.
- Ez menni fog, Jane. - De még hogy!
David, kihez beszélsz?
Senkihez. Aludj csak, Millie!
Mennem kell! Kösz, Lisa!
Holnap beszélünk, Jane.
Köszönjük a beszélgetést, Lisa.
Annyi állaton segítünk majd, amennyin csak tudunk,
ha a Fülöp-szigeteken vannak, ha nem.
Jó éjt!
Szia!
ACERODON JUBATUS - NAGY DENEVÉR MENTSÜK MEG A BOLYGÓT
AZ ARANYKORONÁS REPÜLŐKUTYA
A feliratot fordította: Varga Attila